cyanic-selkie/wikianc huggingface dataset:
Γ΄ κατηγορία ποδοσφαίρου ανδρών Κύπρου 2011-12
Βαθμολογία
2 Η ομάδα ΠΟΛ/ΑΕ Μαρωνίου μετά την 14η αγωνιστική ανέστειλε την λειτουργία της λόγω οικονομικών προβλημάτων, αποχώρησε από το πρωτάθλημα και διαγράφηκε από την Κυπριακή Ομοσπονδία Ποδοσφαίρου. Ως αποτέλεσμα όλοι εναπομείναντες αγώνες της ομάδας ΠΟΛ/ΑΕ Μαρωνίου αλλά και όσοι είχαν ήδη πραγματοποιηθεί κατακυρώθηκαν με 3-0 υπέρ των αντιπάλων της.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Πηγή: Αποτελέσματα
Μπαράζ
Σύμφωνα με την προκήρυξη του πρωταθλήματος θα διαβαθμίζονταν τρεις ομάδες. Όταν ολοκληρώθηκε το πρωτάθλημα ο Αχυρώνας Λιοπετρίου είχε διαβαθμιστεί. Ωστόσο, επειδή ο ΑΠΟΠ Κινύρας/Πέγειας που θα συμμετείχε στη Γ΄ κατηγορία 2012-13 υποβιβάστηκε στη Δ΄ κατηγορία 2012-13 μετά από απόφαση της FIFA, για να καλυφθεί η κενή θέση του στο νέο πρωτάθλημα, έγινε αγώνας μπαράζ μεταξύ του 12ου της Γ΄ κατηγορίας 2011-12 (Αχυρώνα Λιοπετρίου) και του 4ου της Δ΄ κατηγορία 2011-12 (Π.Ο. Ξυλοτύμβου 2006) με τον Αχυρώνα να κερδίζει και να παραμένει στην κατηγορία.
Δείτε επίσης
Κατηγορία:Γ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2011-2012
Ενωμένο Προοδευτικό Κόμμα (Αντίγκουα και Μπαρμπούντα)
Το Ενωμένο Προοδευτικό Κόμμα (United Progressive Party) είναι πολιτικό κόμμα στην Αντίγκουα και Μπαρμπούντα. Παλαιότερα με επικεφαλής τον Μπάλντουιν Σπένσερ, ήταν το κυβερνών κόμμα από το 2004 έως το 2014. Βρίσκεται στην αντιπολίτευση από τις εκλογές του 2014 και πλέον βρίσκεται υπό την ηγεσία Χάρολντ Λόβελ με κοινοβουλευτικό επικεφαλής τον Τζαμάλ Λ. Πρίνγκλ (ο οποίος υπηρετεί ως ηγέτης της αντιπολίτευσης στο κοινοβούλιο ως το μόνο μέλος του Ενωμένου Προοδευτικού Κόμματος που κέρδισε μια έδρα στις γενικές εκλογές του 2018).
Παραπομπές
Κατηγορία:Σοσιαλδημοκρατικά κόμματα Κατηγορία:Πολιτική της Αντίγκουα και Μπαρμπούντα
Περικλής Καλλιμανόπουλος
Ο Περικλής Καλλιμανόπουλος γεννήθηκε το 1892 στην Πάτρα και είναι γνωστός για την δημιουργία της εταιρείας τακτικών γραμμών Hellenic Lines το 1934, όπου ήταν η μοναδική στην Ελλάδα για την εποχή. Πέθανε το 1979.
Βιογραφία
Γεννήθηκε στην Πάτρα το 1892 και ήταν ένα από τα πέντε παιδιά του τελωνειακού υπαλλήλου Γρηγόρη Καλλιμανόπουλου, ο οποίος ήταν εγγονός του οπλαρχηγού Καλλιμάνη, ηγετική μορφή στην επανάσταση του 1821. Παρά το γεγονός ότι δεν είχε ερεθίσματα από την οικογένεια του, ο Περικλής εμφάνισε ιδιαίτερο ενδιαφέρον για την ναυτιλία. Σπούδασε Αγγλικά, Γαλλικά και λογιστική, αλλά η κακή κατάσταση της οικονομίας της χώρας τον ώθησε να μεταναστέψει στην Αίγυπτο όταν ήταν 19 ετών. Εκεί δούλεψε στην Αλεξάνδρεια σε ένα πρακτορείο πλοίων και ανήλθε σε διευθυντική θέση στην Koulis & Co. Στην αρχή αντιμετώπισε αρκετές δυσκολίες, καθώς ο μισθός του ήταν πολύ χαμηλός και δεν δεχόταν την βοήθεια της οικογένειάς του.
Η καριέρα του διακόπηκε με την εκκίνηση του πρώτου Παγκοσμίου Πολέμου, καθώς επιστρατεύτηκε στον Ελληνικό στρατό. Μετά τον πόλεμο άνοιξε τα γραφεία του στον Πειραιά όπου εργαζόταν ως ναυλομεσίτης, ενώ δραστηριοποιούνταν και στο εμπόριο γαιάνθρακα. Το 1924 ξεκίνησε την καριέρα του ως εφοπλιστής αγοράζοντας το πρώτο του πλοίο, ένα ατμοπλοίου ηλικίας 34 ετών, το οποίο και ονόμασε "GRIGORIOS C." προς τιμήν του πατέρα του. Μόλις 2 χρόνια αργότερα αγόρασε ένα ακόμη ατμόπλοιο.
Λισβόρι Λέσβου
Το Λισβόρι είναι χωριό στη Λέσβο. Διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 400 κατοίκους.
Περικλής Καλλιμανόπουλος
Βιογραφία
Ίδρυσε την Hellenic Lines το 1934 και τα πλοία μεταφοράς του μετακινούνταν στην Μαύρη Θάλασσα, στην Μεσόγειο, στο Λονδίνο, στην Βόρεια Ευρώπη καθώς και στην Μέση Ανατολή. Στο τέλος του ίδιου έτους αγόρασε και το πρώτο πλοίο που εντάχθηκε στον στόλο της εταιρείας τακτικών γραμμών. Μέχρι το 1938 ο στόλος της Hellenic Lines είχε στο σύνολο 8 πλοία και έκανε αισθητή την παρουσία της στην διεθνή ναυτιλία, δημιουργόντας αντιδράσεις από τους συνασπισμούς της Βόρειας Ευρώπης που είχαν συνηθήσει να κατέχουν το μονοπώλιο. Έως το ξέσπασμα του Β' Παγκοσμίου Πολέμου, ο στόλος της εταιρείας μετέφερε πολλές εξαγωγές από την Ελλάδα πρός την Ευρώπη. Τα δρομολόγια της πύκνωσαν τόσο πολύ που η εταιρεία χρησιμοποιούσε 16 ατμόπλοια πέραν από τα 8 του στόλου της για την εκπλήρωσή τους. Κατά τη διάρκεια του πολέμου, τα πλοία της χρησιμοποιήθηκαν για την μεταφορά εθνικών φορτίων και 7 από αυτά βυθίστηκαν, αφήνοντας της μόνο το πρώτο της πλοίο.
Γιέρι με διαλυτικά
Το Γιέρι με διαλυτικά (Ӹ ӹ. η πλάγια γραφή: Ӹ ӹ) είναι ένα γράμμα από το Κυριλλικό αλφάβητο. Η μορφή προέρχεται από το κυριλλικό γράμμα Γιέρι (Ы ы Ы ы).
Λισβόρι Λέσβου
Παραπομπές
Κατηγορία:Χωριά της Λέσβου Κατηγορία:Δήμος Δυτικής Λέσβου
Γιέρι με διαλυτικά
Το Γιέρι με διαλυτικά χρησιμοποιείται στο αλφάβητο της Μάρι γλώσσας, που αντιπροσωπεύει το μέσο κεντρικό φωνήεν .
Παραπομπές
Κατηγορία:Κυριλλικό αλφάβητο
Περικλής Καλλιμανόπουλος
Παραπομπές
Κατηγορία:Έλληνες εφοπλιστές
Άγιος Στέφανος Κέρκυρας
Με την ονομασία Άγιος Στέφανος Κέρκυρας αναφέρονται:
Μπαγκμπανλάρ (Αγκντάμ)
Το Μπαγκμπανλάρ (Բաղբանլար επίσης Μπάγκμπανλαρ, Μπαγκμπάνλαρ, και Μπαγκμανλάρ) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Αγκντάμ
Ρζαλάρ
Το Ρζαλάρ (επίσης, Ριζαλάρ) είναι ένα χωριό της επαρχίας Αγκντάμ του νοτιοδυτικού Αζερμπαϊτζάν. Το χωριό αποτελεί μέρος του δήμου Καρανταγκλί.
Παραπομπές
Κατηγορία:Κατοικημένες περιοχές στην Επαρχία Αγκντάμ
Νίκολας Άντοντζ
Ο Νίκολας Άντοντζ ή Άντοντς (αρμενικά: Նիկողայոս Ադոնց «Νικοχάγιος Άντοντς», ρωσικά: Никола́й Гео́ргиевич Адо́нц «Νικολάι Γκεόργκιεβιτς Αντόντς», Μπρνακότ, Ρωσική Αυτοκρατορία, 22 Ιανουαρίου 1871 - Βρυξέλλες, Βέλγιο, 27 Ιανουαρίου 1942 ) ήταν σημαντικός Αρμένιος ιστορικός και βυζαντινολόγος. Αναφέρεται ως ο θεμελιωτής της αρμενικής αναλυτικής ιστοριογραφίας.
Βιογραφία
αριστερά|μικρογραφία|216x216εσ|Ο Άντοντζ (τέταρτος εξ αριστερών) στο Ανί. Γεννήθηκε το 1871 στον οικισμό Μπρνακότ, κοντά στο Σισιάν της σημερινής Αρμενίας (περιοχή που εκείνη την εποχή αποτελούσε έδαφος της Ρωσικής Αυτοκρατορίας) και ονομαζόταν Νικοχάγιος Τερ-Αβετικιάν. Αρχικά φοίτησε σε σχολή του Ετσμιατζίν και της Τιφλίδας και αργότερα εισήλθε στο Πανεπιστήμιο της Αγίας Πετρούπολης όπου σπούδασε ιστορία και φιλολογία, ολοκληρώνοντας τη φοίτησή του το 1889. Μεταξύ των καθηγητών του συγκαταλέγεται και ο Γεωργιανός (σκωτσέζικης καταγωγής) ιστορικός Νίκολας ή Νικολάι Μαρ, μαζί με τον οποίο συμμετείχε αργότερα σε αρχαιολογικές έρευνες στην περιοχή του Ανί της σημερινής Τουρκίας.
Το 1908 ο Άντοντζ δημοσίευσε στα ρωσικά την επιστημονική μελέτη του με τίτλο «Η Αρμενία την εποχή του Ιουστινιανού» - η οποία θεωρείται ως το έργο που εγκαινιάζει τη σύγχρονη αρμενική ιστοριογραφία - και το 1916 κατέθεσε τη διδακτορική του διατριβή «Ο Διονύσιος ο Θράκας και οι Αρμένιοι ερμηνευτές». Το ίδιο έτος διορίστηκε καθηγητής στο πανεπιστήμιο, ωστόσο εγκατέλειψε τη Ρωσία το 1920, κατά τη διάρκεια του Εμφυλίου Πολέμου. Κατόπιν έζησε στη Γαλλία μέχρι το 1930, έτος κατά το οποίο διορίστηκε στο πανεπιστήμιο των Βρυξελλών. Απεβίωσε τον Ιανουάριο του 1942, στο κατεχόμενο από τις δυνάμεις του Άξονα, Βέλγιο.
Αποτίμηση
Ο Άντοντζ αναφέρεται ως ο θεμελιωτής της αρμενικής αναλυτικής ιστοριογραφίας, κυρίως για το σύγγραμμά του «Η Αρμενία την εποχή του Ιουστινιανού», το οποίο είναι η πρώτη εργασία που καταπιάστηκε με τo φεουδαρχικό ναχαραρσικό σύστημα της αρχαίας και μεσαιωνικής Αρμενίας. Στο ενεργητικό του περιλαμβάνονται ακόμη δεκάδες άρθρα ιστορικού και πολιτισμικού περιεχομένου, με αντικείμενα τους ενδιαφέροντος τους Αρμένιους ιστορικούς όπως ο Μωησής ο Χωρηνός και ο Φαύστος ο Βυζάντιος, την ελληνική επιρροή στην αρμενική διανόηση, τους Αρμένιους που πρωταγωνίστησαν στη δημόσια ζωή της Βυζαντινής Αυτοκρατορίας κλπ. Το όνομα του Άντοντζ έχει δοθεί από το αρμενικό κράτος στο Μουσείο Ιστορίας του Σισιάν που βρίσκεται κοντά στη γενέτειρά του.
Βιβλιογραφία
Κατηγορία:Αρμένιοι ιστορικοί Κατηγορία:Βυζαντινολόγοι Κατηγορία:Αρμένιοι συγγραφείς
Γρίγος Πάτμου
Ο Γρίγος είναι οικισμός στην Πάτμο. Διοικητικά ανήκει στον δήμο Πάτμου της Περιφερειακής Ενότητας Καλύμνου. Σύμφωνα με την απογραφή του 2011, έχει 77 κατοίκους.
Παραπομπές
Κατηγορία:Χωριά της Πάτμου
Στόμιο Μεσσηνίας
Το Στόμιο ή Στόμιον (επίσημη ονομασία), είναι παραθαλάσσιος οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.
Πολύ γνωστή και δημοφιλής, κυρίως στους κατοίκους της περιοχής, είναι η παραλία του οικισμού, γνωστή ως η Παραλία του Στομίου.
Τοποθεσία
Ο οικισμός βρίσκεται βορειοδυτικά των Φιλιατρών σε υψόμετρο 25 μέτρα από τη θάλασσα. Βρέχεται από τα νερά του Ιονίου Πελάγους και απέχει περίπου 3,5 χιλιόμετρα από τα Φιλιατρά.
Ιστορία
Η περιοχή του Στομίου φέρει ίχνη κατοίκησης από την Εποχή του Χαλκού, καθώς έχουν βρεθεί, σε ανασκαφική έρευνα, διάφορα ευρήματα της περιόδου αυτής.
Το Στόμιον είναι οικισμός, ο οποίος αναγνωρίστηκε το 1981 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Ανασκαφική έρευνα στο Στόμιο
Σε δοκιμαστική ανασκαφική έρευνα, το 1986, στη θέση Στόμιο, λίγο πιο νότια από τον οικισμό και κοντά στον ποταμό των Φιλιατρών, η αρχαιολόγος Γεωργία Χατζή – Σπηλιοπούλου επιβεβαίωσε τις προηγηθείσες επιφανειακές ενδείξεις, για εγκατάσταση της εποχής του Χαλκού, τις οποίες είχαν αναφέρει οι Αμερικανοί αρχαιολόγοι, W. Mc Donald και R. Hope Simpson. Διάφορα θραύσματα πίθων και αγγείων, διακοσμημένων με χρωματιστά όστρακα και άλλα χειροποίητα πήλινα οικιακά σκεύη τα οποία βρέθηκαν εκεί, χρονολογούνται κατά την Πρωτοελλαδική περιόδο. Για τη θέση αυτή αναμένεται, μελλοντικά, περαιτέρω συστηματική έρευνα.
Κάτοικοι
Ο οικισμός, με βάση την απογραφή του 2011, έχει 32 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες. Το καλοκαίρι ο πληθυσμός αυξάνεται, λόγω του τουρισμού.
Κτίρια και αξιοθέατα
Ο οικισμός αποτελείται κυρίως από αγροικίες και εξοχικά και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά. Σε κοντινή απόσταση από τον οικισμό προς τα δυτικά υπάρχει το εκκλησάκι του Αγίου Χριστοφόρου και προς τα ανατολικά το εκκλησάκι του Αγίου Δημητρίου. Από τα αξιοθέατα του οικισμού, ως πιο σημαντικό θεωρείται η κοντινή παραλία του. Στην περιοχή του οικισμού υπάρχουν επίσης διάφορες τουριστικές εγκαταστάσεις με ενοικιαζόμενα δωμάτια-διαμερίσματα.
Παραλία Στόμιο
Σε κοντινή απόσταση από το χωριό προς τα δυτικά βρίσκεται η Παραλία του Στομίου, η οποία διαθέτει αμμουδιά σε έναν κλειστό κόλπο που περιβάλλεται από πράσινο. Η Παραλία Στόμιο θεωρείται από τους κατοίκους της ευρύτερης περιοχής, ως η κύρια επιλογή για επισκέπτες και ξένους τουρίστες, οι οποίοι θέλουν να κολυμπήσουν σε πεντακάθαρα νερά και να απολαύσουν, με ελεύθερη παραμονή ή οργανωμένη υποδοχή σε διάφορα σημεία της, μια χρυσαφένια αμμουδιά, από τις πιο γνωστές, των δυτικών παραλιών του νομού.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Σωτήρης Καλυβάτσης
Ο Σωτήρης Καλυβάτσης (Θεσσαλονίκη ,23 Ιουλίου 1969) είναι παρουσιαστής και ηθοποιός.
Στα μέσα της δεκαετίας του '90 παρουσίαζε, μαζί με τον Αντώνη Κανάκη και τον Αντώνη Παραρά την εκπομπή «Κομφούζιο», αρχικά στην ΕΤ-3 και στη συνέχεια στο STAR. Μετά το θάνατο του Παραρά, ο Καλυβάτσης με τον Κανάκη συνέχισαν την εκπομπή Α.Μ.Α.Ν, που αποδόθηκε ως "Αντώνη Μας Άφησες Νωρίς", χωρίς να είναι η αρχική πρόθεση των δημιουργών.
Έχει συμμετάσχει στις ταινίες Στάκαμαν (2000) και Νήσος 2 (2011) και σε επιθεωρήσεις και μουσικοθεατρικές παραστάσεις, ενώ έχει παρουσιάσει ψυχαγωγικές εκπομπές όπως το Bellas TV και τηλεπαιχνίδια όπως το Fatus Olus.
Παραπομπές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες κωμικοί Κατηγορία:Έλληνες άνδρες τηλεπαρουσιαστές
Ντίλαν Ο'Μπράιεν
Ο Ντίλαν Ο' Μπράιαν (Νέα Υόρκη 26 Αυγούστου 1991) είναι Αμερικανός ηθοποιός, μουσικός και μοντέλο. Πρωτοεμφανίστηκε ως Stiles Stilinski στη σειρά του MTV Teen Wolf και μετά έπαιξε σε ταινίες όπως Η Πρώτη Φορά, The Internship και Deepwater αλλά και ως πρωταγωνιστής στην σειρά περιπετειών The Maze Runner, αποτελούμενη από το The Maze Runner, το The Maze Runner : The Scorch Trials και το The Maze Runner: The Death Cure
Βιογραφία
Ο Ντίλαν Ο' Μπράιαν γεννήθηκε στην Νέα Υόρκη και είναι ο γιος της Λίζα (γεννημένη Ρόουντς), πρώην ηθοποιός που δίδαξε σε μια υποκριτική σχολή, και του Πάτρικ Ο' Μπράιαν, καμεραμάν. Μεγάλωσε στο Σπρίνγκφιλντ Τάουνσιπ, Νιου Τζέρσεϊ, μέχρι την ηλικία των 12 όταν αυτός και η οικογένειά του μετακόμισαν στο Hermosa Beach, Καλιφόρνια. Ο πατέρας του έχει ιρλανδική καταγωγή και η μητέρα του είναι ιταλικής, ισπανικής και αγγλικής καταγωγής. Μόλις αποφοίτησε από το Mira Costa High School το 2009, σκέφτηκε να ακολουθήσει την αθλητική μετάδοση και πιθανόν να δουλέψει για την ομάδα Μετς.
Προσωπική Ζωή
Στα 14 ο Ο' Μπράιαν ξεκίνησε να ανεβάζει βίντεο στο κανάλι του στο YouTube. Με τα βίντεο να αποκτούν φήμη (το πιο επιτυχημενο βιντεο του εχει 16 εκ. προβολες ) ένας τοπικός παραγωγός και σκηνοθέτης τον πλησίασε για να δουλέψει για μια διαδικτυακή της σειρά ενώ ο ίδιος ήταν στο τελευταίο χρόνο του λυκείου. Ενόσω δούλευε στην διαδικτυακή σειρά, ο Ο' Μπράιαν συνάντησε έναν ηθοποιό που τον έφερε σε επαφή με έναν μάνατζερ. Σχεδίαζε να φοιτήσει στο Syracuse University ως αθλητικός ραδιοφωνικός παραγωγός αλλά αποφάσισε να ακολουθήσει την υποκριτική καριέρα.Ο Ο' Μπράιαν είχε σχέση με την ηθοποιό Μπριτ Ρόμπερτσον, την οποία γνώρισε το 2011 ενώ γύριζε την ταινία The First Time και χωρισαν το 2018 .Επίσης είναι πολύ φιλόζωος και εχει ενα σκυλο και το όνομά του είναι Tony. Ήταν επίσης ο ντράμερ της ανεξάρτητης ροκ μπάντας Slow Kids at Play.
Καριέρα
Προτού ξεκινήσει την καριέρα του στην υποκριτική, ο Ο' Μπράιαν έκανε την παραγωγή και την σκηνοθεσία ενώ είχε τον πρωταγωνιστικό ρόλο σε μια σειρά από κωμικές μικρές σειρές τις οποίες παρουσίασε στο προσωπικό του κανάλι στο YouTube.
Πέρασε από πολλές οντισιόν προτού λάβει έναν από τους κύριους ρόλους στην σειρά Teen Wolf του MTV, μια σειρά βασισμένη στην ταινία του 1985 με τον ίδιο τίτλο. Είχε προταθεί να παίξει τον Σκοτ αλλά διαβάζοντας το σενάριο, ο Ο' Μπράιαν θέλησε να κάνει οντισιόν για τον συμπρωταγωνιστη του Σκοτ, τον Στάιλς Στιλινσκι. Μετά από τέσσερις οντισιόν συμπεριελήφθη στους ηθοποιούς. Το 2010 ξεκίνησε να παίζει τον Stiles στην εν λόγω σειρά.
Το 2011 ο Ο' Μπράιαν έγινε γνωστός στο κοινό μέσα από την αυτοσχεδιαζόμενη ανεξάρτητη κωμωδία High Road, με επικεφαλής τον συνιδρυτή της Upright Citizens Brigade, Matt Walsh, και με πρωταγωνιστές τους βετεράνους κωμικούς ηθοποιούς Οράτιο Σαντζ, Ρομπ Ριγκλ, Άμπυ Ελλιοτ και Λίζυ Κάπλαν.
Τον επόμενο χρόνο πρωταγωνίστησε με την Μπριτ Ρόμπερτσον στην ρομαντική κωμωδία The First Time με σκηνοθέτη τον Τζον Κάσνταν. Η ταινία έκανε πρεμιέρα στον διαγωνισμό Sundance Film Festival το 2012 και προβλήθηκε στην τηλεόραση αργότερα την ίδια χρονιά.
Στα μέσα του 2013, ο Ο' Μπράιαν συμπρωταγωνίστησε με τον Βινς Βον και τον Όουεν Γουίλσον στην κωμική ταινία της Shawn Levy, The internship. Είχε προταθεί να πρωταγωνιστήσει στο θρίλερ επιστημονικής φαντασίας Glimmer της εταιρείας Dreamwork αλλά η παραγωγή δεν μπορούσε να επιτευχθεί εξαιτίας διαμαχών πάνω στο πρόγραμμα.
Ο Ο' Μπράιαν έπαιξε τον πρωταγωνιστικό ρόλο του Τόμας στην ταινία The Maze Runner, προσαρμογή του μυθιστορήματος με τον ίδιο τίτλο, η οποία ξεκίνησε τα γυρίσματα το καλοκαίρι του 2003. Το Yahoo! Movies αποκάλεσε τον Ο' Μπράιαν ως έναν από τα 15 καλύτερα αστέρια που πρέπει να δεις το 2014. Τα γυρίσματα για την συνέχεια του The Maze Runner, The Maze Runner : The Scorch Trials, ξεκίνησαν στα τέλη του Οκτωβρίου 2014 στο Νέο Μεξικό και η ταινία προβλήθηκε στις 18 Σεπτεμβρίου 2015. Και οι δυο ταινίες κατέλαβαν το νούμερο 1 του Box Office της Νοτίου Αμερικής κατά την διάρκεια του πρώτου σαββατοκύριακου και σε παγκόσμιο επίπεδο κατέλαβαν την τέταρτη υψηλότερη θέση ως ταινίες βασισμένες σε εφηβική λογοτεχνία, ακολουθώντας τις ταινίες του Χάρι Πότερ,The Twilight Saga (Λυκόφως (ταινία)) και The Hunger Games: Φωτιά, κερδίζοντας πάνω από 660 εκατ. δολλάρια έναντι 95 εκατ. δολλαρίων συνολικού προϋπολογισμού. Τον Δεκέμβριο του 2015, η εταιρεία 20th Century Fox ανέλαβε την κωμωδία δράσης Little White Corvette, με πρωταγωνιστή τον Ο' Μπράιαν.
Τον Μάρτιο του 2016, ο Ο' Μπράιαν τραυματίστηκε στο σκηνικό ενώ γύριζε μια σκηνή για την ταινία The Maze Runner : The Death Cure. Ο Ο' Μπράιαν βρισκόταν σε έναν ιμάντα πάνω από ένα κινούμενο όχημα όταν βγήκε απροσδόκητα από αυτό και χτυπήθηκε από άλλο όχημα. Οι τραυματισμοί του, οι οποίοι περιελάμβαναν "μια διάσειση, ένα κάταγμα και τραυματισμούς στο πρόσωπο" ήταν επιφανείς αλλά όχι απειλητικοί για τη ζωή του. Τον Απρίλιο του 2016 αποκαλύφθηκε ότι οι τραυματισμοί του ήταν σοβαροί και χειρότεροι από όσο είχε φανταστεί και θα χρειαζόταν περισσότερο χρόνο για να ανακάμψει. Μετά από μερικούς μήνες ανάρρωσης, ο Ο' Μπράιαν ξεκίνησε να γυρίζει άλλες ταινίες και η επαναφορά των γυρισμάτων της ταινίας The Maze Runner: The Death Cure από την εταιρεία 20th Century Fox τον Αύγουστο του 2016 σηματοδότησε μια πλήρη υγιή επιστροφή γι'αυτόν. Την ίδια χρονιά πρωταγωνίστησε με τον Μαρκ Γουόλμπεργκ στο θρίλερ-δράμα Deepwater Horizon, που βασίστηκε στην έκρηξη του Deepwater Horizon το 2010.
Το 2017 πρωταγωνιστεί με τον Μάικλ Κήτον στις επερχόμενες ταινίες των εταιρειών CBS Films και Lionsgate Films με θέμα τον αμερικανό δολοφόνο, ένα δράμα-θρίλερ στο οποίο απεικονίζει τον ρόλο του χαρακτήρα Mitch Rapp.
Βραβεία και Υποψηφιότητες
εναλλ.=Dylan Obrien in Maze Runner|μικρογραφία|269x269εσ|Dylan Obrien in Maze Runner
Παραπομπές
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Κατηγορία:Αμερικανοί μουσικοί
Ίνγκα του Βάρταϊγκ
Η Ίνγκα Όλαφσντοτερ Βάρταϊγκ, νορβηγ.: Inga Olafsdatter fra Varteig, (Βάρταϊγκ, Έστφολντ, 1183 ή c. 1185 – 1234 ή 1235) ήταν ερωμένη του βασιλιά Χάακον Γ΄ της Νορβηγίας και μητέρα του βασιλιά Χάακον Δ΄ της Νορβηγίας.
Βιογραφία
Η Ίνγκα, από το Βάρταϊγκ στο Έστφολντ, διατήρησε μία σχέση με τον βασιλιά Χάακον Γ΄, που επισκεπτόταν εκεί κοντά το Μποργκ (τώρα Σάρπσμποργκ) στα τέλη του 1203. Ο βασιλιάς Χάακον Γ΄ απεβίωσε στη συνέχεια στις αρχές του 1204. Η βασιλεία του είχε χαρακτηριστεί από ανταγωνισμό μεταξύ των φατριών Μπάγκλερ και Μπίρκεμπάινερ για τον έλεγχο της Νορβηγίας κατά τη διάρκεια μίας περιόδου εμφυλίου πολέμου. Τον βασιλιά Χάακον Γ΄ τον διαδέχθηκε ως βασιλιάς της Νορβηγίας, αρχικά ο ανιψιός του Γκούττορμ και αργότερα με διορισμό ο Ίνγκε Μπάρντσον.
Λίγο μετά το τέλος του βασιλιά Χάακον, η Ίνγκα γέννησε έναν γιο, που ισχυρίστηκε ότι ήταν παιδί τού πρόσφατα αποβιώσαντος βασιλιά. Ο ισχυρισμός της Ίνγκα υποστηρίχθηκε από αρκετούς οπαδούς Μπίρκεμπαϊνερ τού βασιλιά Χάακον Γ΄. Ωστόσο, ο ισχυρισμός της έφερε τόσο την ίδια, όσο και τον γιο της σε επικίνδυνη θέση. Κατά συνέπεια, μία ομάδα πιστών των Μπίρκεμπαϊνερ κατέφυγε με την Ίνγκα και τον γιο της από το Λίλεχαμερ στην ανατολική Νορβηγία, επάνω στα βουνά, κατά τα μέσα τού χειμώνα 1205–06. Το ταξίδι με χιονοδρομία συνεχίστηκε βόρεια μέσω του Έστερνταλεν στο Tρέντελαγκ, όπου τέθηκαν υπό την προστασία του βασιλιά Ίνγκε Β΄ της Νορβηγίας.
Κύρια πηγή
Η κύρια πηγή πληροφοριών σχετικά με την Inga of Varteig είναι από το Saga του Haakon Haakonarson που γράφτηκε μετά το θάνατο του βασιλιά Haakon IV.
Άλλες πηγές
Κατηγορία:Οίκος του Χορφάγκρε Κατηγορία:Οίκος του Σβερ
Ειτέα
Η Ειτέα ή Ιταία ή Ιτέα (Εἰτέα), (ο δήμος: Ειτέας, Δήμος Ειτεαίων ή Ιτεαίων ή Ιταίων) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας). Ο δήμος ίσως να συγχέεται, σε διάφορες πηγές, με τον ομώνυμο δήμο της Ειτέας Αντιοχίδας, της Αντιοχίδας φυλής.
Τοποθεσία της αρχαίας Ειτέας
Ο δήμος της Ειτέας, θεωρείται είτε δήμος της Τριττύας του άστεως, είτε δήμος της Τριττύας των Μεσογείων, καθώς οι ιστορικοί διαφωνούν ακόμα για το ζήτημα αυτό. Πιστεύεται, ότι βρισκόταν στα βορειοανατολικά της αρχαίας Αθήνας, αλλά δεν έχει ταυτιστεί με κάποια σημερινή τοποθεσία και η θέση της παραμένει άγνωστη.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Ακαμαντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.). ο δήμος μεταφέρθηκε στην «μακεδονική» Αντιγονίδα φυλή, αντιπροσωπευόμενος από 2 βουλευτές στη Βουλή των 600 και κατά την τρίτη περίοδο (224/223 – 201/200 π.Χ.). Μετά την κατάργηση και διάλυση των «μακεδονικών φυλών» (Αντιγονίς και Δημητριάς) επέστρεψε στην Ακαμαντίδα φυλή για την επόμενη τέταρτη περίοδο (201/200 π.Χ. – 126/127) και μεταφέρθηκε στη Αδριανίδα φυλή την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων.
Οι κάτοικοι της Ειτέας
Ο δημότης της αρχαίας Ειτέας ονομαζόταν Ειτεαίος ή Ιτεαίος ή Ιταίος. Θεωρείται, ότι με το όνομα Ιτέα ή Ιταία ή Ειτέα υπήρχαν δύο δήμοι, αλλά δεν υπάρχουν, προς το παρόν, στοιχεία επιβεβαίωσης. Ο εδώ αναφερόμενος δήμος, της Ειτέας, συνδέεται με τη V. Ακαμαντίδα φυλή, αργότερα XI. Αντιγονίδα φυλή και XV. Αδριανίδα φυλή, ενώ ο άλλος, πιθανώς με την ομώνυμη ονομασία Ειτέα, συνδέεται με την X. Αντιοχίδα φυλή.
Προσωπικότητες από την Ειτέα
Υπήρξαν διάφοροι γνωστοί πολίτες από τον δήμο της Ειτέας, όπως ο Βουθήρος ο Ειτεαίος, ο Γλύκων (Αίλιος) ο Ειτεαίος, ο Δαμόκριτος ο Ειτεαίος γιος του Βουθήρου, ο βουλευτής Δημήτριος ο Ειτεαίος, ο βουλευτής Δημοκλείδης ο Ειτεαίος, ο επιστάτης στα Ελευσίνια Μυστήρια Δημοκλείδης ο Ειτεαίος γιος του Φιλοκλέους κ.α.
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Cyberpunk 2077
Το Cyberpunk 2077 είναι βιντεοπαιχνίδι δράσης περιπέτειας που αναπτύχθηκε από τη CD Projekt RED και κυκλοφόρησε στις 10 Δεκεμβρίου του 2020 για τα PlayStation 4, Xbox One και Microsoft Windows.
Πλοκή
Το Cyberpunk 2077 εξελίσσεται στο έτος 2077, όπου η πρόοδος της τεχνολογίας έχει οδηγήσει στην καταστροφή της ανθρωπότητας. Η ιστορία διαδραματίζεται στη Night City, μια μητρόπολη με εμμονή για δύναμη, πολυτέλεια και σωματικές τροποποιήσεις. Ο παίκτης υποδύεται το ρόλο του V, ενός μισθοφόρου ο οποίος ψάχνει για ένα μοναδικό εμφύτευμα που αποτελεί το κλειδί για την αθανασία.
Τρόπος παιχνιδιού
Το Cyberpunk 2077 είναι βιντεοπαιχνίδι δράσης περιπέτειας με στοιχεία ρόλων, σε προοπτική πρώτου προσώπου. Τοποθετείται στον ανοικτό κόσμο μιας μετρόπολης με το όνομα Night City, της οποίας οι κάτοικοι επικοινωνούν με ξένες γλώσσες εκτός των αγγλικών. Ο παίκτης που δεν μπορεί να μιλήσει τις γλώσσες αυτές, μπορεί να αγοράσει εμφυτεύματα μεταφραστή για να τις καταλαβαίνει καλύτερα. Ανάλογα με την ποιότητα των εμφυτευμάτων, οι μεταφράσεις διαφέρουν, με πιο ακριβά εμφυτεύματα να απαιτούνται για τις πιο ακριβείς μεταφράσεις. Μία συσκευή ηχογράφησης, το Braindance, είναι συνδεδεμένη απευθείας με τον εγκέφαλο του χαρακτήρα, και του επιτρέπει να βιώνει συναισθήματα, εγκεφαλικές διεργασίες και μυικές κινήσεις άλλων ανθρώπων, σαν να τους ανήκουν.
Το παιχνίδι, εκτός από το σενάριο ενός παίκτη, διαθέτει και περιεχόμενο για πολλαπλούς παίκτες.
Ανάπτυξη
Το Cyberpunk 2077 βασίζεται σεναριακά στην τρίτη έκδοση του κυβερνοπάνκ επιτραπέζιου παιχνιδιού ρόλων Cyberpunk 2020. Η CD Projekt RED ξεκίνησε να αναβαθμίζει τη μηχανή της, REDengine 3, για το παιχνίδι, την περίοδο που κυκλοφόρησε το The Witcher 3: Wild Hunt. Ο Μάικ Πόντσμιθ, ο οποίος δημιούργησε το γνήσιο επιτραπέζιο παιχνίδι, έχει προσφέρει συμβουλές για το εγχείρημα. Μουσικός διευθυντής και συνθέτης του παιχνιδιού είναι ο Μαρτσίν Πζιμπιούοβιτς.
Κυκλοφορία
Το παιχνίδι κατακρίθηκε από πολλούς δημοσιογράφους και παίκτες στο Metacritic για χαμηλή ποιότητα στον τεχνικό τομέα του, κυρίως στις εκδοχές για το PlayStation 4 και το Xbox One. Οκτώ μέρες μετά την κυκλοφορία του παιχνιδιού, η Sony αφαίρεσε την ψηφιακή εκδοχή του από το PlayStation Store, ανακοινώνοντας ότι θα συνεχίσουν να κάνουν πλήρεις επιστροφές χρημάτων και ότι προσπαθούν να εξασφαλίσουν ένα υψηλό επίπεδο ικανοποίησης για τους πελάτες τους. Η αρχική κυκλοφορία του παιχνιδιού χαρακτηρίστηκε από το PC Gamer ως "γελοία ελαττωματική", όσον αφορά τα πολλαπλά bugs. Η Polygon ανέφερε ότι, παρόλο που το παιχνίδι πλασαρίστηκε ως ρόλων (RPG), πιο πολύ μοιάζει με παιχνίδι δράσης, "και αν δεν κοιτάξεις με προσοχή, δεν θα μπορέσεις καν να πεις ότι είναι RPG". Επίσης, κατέκρινε τις αποφάσεις που μπορεί να πάρει ο παίκτης, καθώς δεν φαίνεται να έχουν σημαντικότητα και δεν οδηγούν κάπου. Το Digital Foundry το χαρακτήρησε ως "απαράδεκτο", ενώ το Gamespot ως "εξαιρετικά ελαττωματικό".
Παρά τις έντονα αμφιλεγόμενες κριτικές που έλαβε το παιχνίδι για τις εκδοχές των κονσολών, η CD Projekt RED δήλωσε ικανοποιημένη με την υποδοχή του στο Metacritic (την εκδοχή για υπολογιστές). Επιπλέον, η εταιρεία κάλυψε μέσω των 8 εκατομμυρίων προπαραγγελιών όλα τα έξοδα της 8ετούς ανάπτυξης του παιχνιδιού, ήδη πριν την κυκλοφορία του. Για το σκοπό αυτό, ανέβασε και μία ανάρτηση στο Twitter την ημέρα της κυκλοφορίας του παιχνιδιού, ευχαριστώντας το κοινό για την υποστήριξή του.
Σε μια απρογραμμάτιστη τηλεφωνική συνομιλία με επενδυτές, η εταιρεία ανέφερε μεταξύ άλλων ότι (παρά τις τρεις παρατάσεις κυκλοφορίας του παιχνιδιού) δεν ένιωσε εσωτερική ή εξωτερική πίεση να το κυκλοφορήσει και ότι έδωσε μεγαλύτερη σημασία στην ανάπτυξη του παιχνιδιού για την εκδοχή του υπολογιστή και τις κονσόλες επόμενης -και όχι τωρινής- γενιάς. Επίσης, επιβεβαίωσε ότι δεν πρόκειται η εκδοχή για την τωρινή γενιά να μοιάζει με την επόμενη, καθώς τώρα απλά θα είναι ένα "καλό, ικανό να παιχτεί, σταθερό παιχνίδι".
Εξωτερικοί σύνδεσμοι
Κατηγορία:Βιντεοπαιχνίδια του 2020 Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του PlayStation 5 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια Xbox Series Κατηγορία:Βιντεοπαιχνίδια των Windows Κατηγορία:Βιντεοπαιχνίδια δράσης ρόλων Κατηγορία:Βιντεοπαιχνίδια ανεπτυγμένα στην Πολωνία Κατηγορία:Βιντεοπαιχνίδια τοποθετημένα στα 2070s Κατηγορία:Βιντεοπαιχνίδια επιστημονικής φαντασίας Κατηγορία:Κυβερνοπάνκ βιντεοπαιχνίδια Κατηγορία:Τρανσουμανισμός στα βιντεοπαιχνίδια Κατηγορία:Βιντεοπαιχνίδια βολών πρώτου προσώπου Κατηγορία:Νικητές Golden Joystick Award
Γκαμπριέλα Ζαπόλσκα
Η Μάρια Γκαμπριέλα Στεφάνια Κόρβιν-Πιοτρόφσκα (πολωνικά: Maria Gabriela Stefania Korwin-Piotrowska) (1857–1921), γνωστή ως Γκαμπριέλα Ζαπόλσκα (Gabriela Zapolska), ήταν Πολωνή μυθιστοριογράφος, θεατρική συγγραφέας, νατουραλιστική συγγραφέας, ενθετίστρια, κριτικός θεάτρου και ηθοποιός θεάτρου. Η Ζαπόλσκα έγραψε 41 έργα, 23 μυθιστορήματα, 177 διηγήματα, 252 έργα δημοσιογραφίας, ένα σενάριο ταινίας και πάνω από 1.500 επιστολές.
Η Ζαπόλσκα έλαβε την μεγαλύτερη αναγνώριση για τις κοινωνικοσατιρικές κωμωδίες της. Μεταξύ αυτών, Η ηθική της Κας Ντούλσκα - μια τραγική φάρσα για τη μπουρζουαζία - θεωρείται η πιο διάσημη διεθνώς. Θεωρείται ως ορόσημο του πρώιμου μοντερνιστικού πολωνικού δράματος. Τα θεατρικά της έργα μεταφράστηκαν σε ξένες γλώσσες και εκτελέστηκαν σε πολωνικά και ευρωπαϊκά θέατρα, καθώς και διασκευάστηκαν για ραδιόφωνο και κινηματογράφο. Η ίδια η Ζαπόλσκα ερμήνευσε στη σκηνή σε πάνω από 200 θεατρικά έργα στη Βαρσοβία, στην Κρακοβία, στο Πόζναν, στο Λβουφ, στην Αγία Πετρούπολη και στο Παρίσι.
Ζωή
Η Ζαπόλσκα γεννήθηκε στις 30 Μαρτίου 1857 στο Ποντχάιτσε της Γαλικίας, από μια πλούσια πολωνική οικογένεια. Εκείνη την εποχή, ως αποτέλεσμα της τρίτης διχοτόμησης της Πολωνίας, το έδαφος αυτό προσαρτήθηκε από την Αυστροουγγαρία. Ο πατέρας της, Βιντσέντι Καζίμιες Γιαν Κόρβιν-Πιοτρόφσκι, ήταν αρχηγός της σλάχτα της Βολυνίας. Η μητέρα της, Γιουζέφα Κάρσκα, ήταν πρώην χορεύτρια μπαλέτου. Η Ζαπόλσκα σπούδασε στο Ινστιτούτο Σακρέ-Κερ και στο Ινστιτούτο Εκπαίδευσης και Επιστημών στο Λβουφ. Το 1876 αναγκάστηκε από την οικογένειά της να παντρευτεί έναν Πολωνό υπολοχαγό της τσαρικής φρουράς, τον Κονστάντι Σνιέζκο-Μπουότσκι, αλλά σύντομα τον άφησε και χώρισε το 1888. Κατά τη διάρκεια των ετών 1879-1880 έζησε στη Βαρσοβία, όπου ενήργησε σε ένα ερασιτεχνικό θέατρο που λειτουργούσε η Φιλανθρωπική Εταιρεία. Το 1881, η Ζάπολσκα έμεινε έγκυος από μια σχέση εκτός γάμου και άφησε την οικογένειά της. Την ίδια χρονιά έκανε το ντεμπούτο της με το διήγημα Jeden dzień z życia róży (Μια μέρα στη ζωή ενός τριαντάφυλλου). Το επόμενο έτος, το 1882, έγινε επαγγελματίας ηθοποιός στο θέατρο της Κρακοβίας και υιοθέτησε το ψευδώνυμο Γκαμπριέλα Ζαπόλσκα. Ερμήνευσε επίσης στο Πόζναν και σε κινούμενους θιάσους σε όλη την Πολωνία του Κογκρέσου. Τον Οκτώβριο του 1888 φέρεται να έκανε απόπειρα αυτοκτονίας.
Το 1889, η Ζαπόλσκα μετακόμισε στο Παρίσι με την ελπίδα να κάνει μια καλλιτεχνική καριέρα. Εκεί, έπαιξε μικρούς ρόλους στα θέατρα της λεωφόρου, το Théâtre Libre και το Théâtre de l'Œuvre. Έπαιξε σε μια σκηνογραφική προσαρμογή του Intérieur από τον Μωρίς Μαίτερλινκ στο Théâtre de l'Oeuvre. Στο Παρίσι, η Ζαπόλσκα καθιέρωσε επαφές τόσο στο καλλιτεχνικό περιβάλλον όσο και με τους Πολωνούς σοσιαλιστές μετανάστες, οι οποίοι επηρέασαν τις κοινωνικές της απόψεις.
Το 1904 μετακόμισε στο Λβουφ και παντρεύτηκε τον ζωγράφο Στανίσουαφ Γιανόφσκι. Έγινε προστάτιδα του κινούμενου θιάσου που πήρε το όνομά της (Θέατρο Γκαμπριέλα Ζαπόλσκα) το οποίο κατά τη διάρκεια των ετών 1907–1908 περιόδευσε στη Γαλικία. Χώρισε με το δεύτερο σύζυγό της το 1910. Στα χρόνια 1912-1913 η Ζαπόλσκα ήταν λογοτεχνικός διευθυντής του Teatr Premier. Ως ενθετίστρια και κριτικός θεάτρου συνεργάστηκε με τις Gazeta Krakowska, Słowo Polskie, Nowa Reforma, Ilustracja Polska και Wiek Nowy. Το 1915, μετά την κατάληψη του Λβουφ από τον ρωσικό στρατό, λειτούργησε ένα μικρό ζαχαροπλαστείο. Η Ζαπόλσκα πέθανε στις 17 Δεκεμβρίου 1921 στο Λβουφ (τώρα Λβιβι, Ουκρανία) και θάφτηκε στο Κοιμητήριο Λιτσάκιβσκι της πόλης.
Στυλ και θέματα
Οι χαρακτήρες στα έργα της Ζαπόλσκα είναι συνήθως συνηθισμένου τύπου. Τείνει να παραλείπει την ψυχολογική ανάλυση καθώς ήταν συγκεκριμένη για τους συγγραφείς της Νέας Πολωνίας. Έθεσε επίσης αμφιλεγόμενα θέματα, όπως η πορνεία και τα αφροδίσια νοσήματα (O czym sięmówi, O czym się nawet myśleć nie chce).
Η Ζαπόλσκα δημιούργησε άθλιους και πικρούς λογοτεχνικούς χαρακτήρες, όπως εκείνους στα πιο γνωστά έργα της, Moralność pani Dulskiej, Żabusia, Ich czworo. Tragedia ludzi głupich, Sezonowa miłość και Panna Maliczewska.
Πεζογραφία
Η Ζαπόλσκα έκανε το ντεμπούτο της στην πεζογραφία το 1881 με το Jeden dzień z życia róży (Μια μέρα στη ζωή ενός τριαντάφυλλου). Πολλά από τα πρώτα έργα της δημοσιεύθηκαν σε τμήματα στο Λβουφ και στη συνέχεια, στον Τύπο της Βαρσοβίας, κυρίως στο Przegląd Tygodniowy. Σύλλεξε τις πρώτες διηγήσεις της στον τόμο του Z dziejów boleści (1890). Τα μυθιστορήματά της και τα διηγήματά της μεταφράστηκαν σε πολλές γλώσσες, όπως αγγλικά, ρωσικά, γερμανικά, σουηδικά, τσέχικα, σλοβακικά, ουγγρικά και ουκρανικά. Η Ζαπόλσκα δέχτηκε κριτική από τους συντηρητικούς για τις πιο νατουραλιστικές πτυχές των έργων της, όπως η αντιληπτή ανηθικότητα, η αθλιότητα, τα ταμπού, κ.λπ.. Τα αξιοσημείωτα έργα της Ζαπόλσκα περιλαμβάνουν:
Δράματα
Η Ζαπόλσκα είναι πιο γνωστή για τα δράματά της, τις κοινωνικοσατιρικές κωμωδίες και τις τραγικοκωμωδίες της. Το Moralność pani Dulskiej, μια «μικροαστική τραγική φάρσα», θεωρείται από το πιο γνωστό έργο της και θεωρείται ως ορόσημο του πρώιμου μοντερνιστικού πολωνικού δράματος. Η ιστορία του Η ηθική της Κας Ντούλσκα συνεχίστηκε σε δύο διηγήματα - το Pani Dulska przed sądem και το ćmierć Felicjana Dulskiego. Τα δράματά της μεταφράστηκαν σε άλλες γλώσσες, παίχτηκαν στην πολωνική και ευρωπαϊκή σκηνή και διασκευάστηκαν σε ραδιόφωνο και ταινία. Τα αξιοσημείωτα δράματα της Ζαπόλσκα περιλαμβάνουν:
Εξωτερικοί σύνδεσμοι
Κατηγορία:Πολωνές μυθιστοριογράφοι Κατηγορία:Πολωνές ηθοποιοί θεάτρου Κατηγορία:Πολωνές θεατρικοί συγγραφείς Κατηγορία:Πολωνοί κριτικοί θεάτρου Κατηγορία:Πολωνοί μεταφραστές Κατηγορία:Συγγραφείς με ψευδώνυμο Κατηγορία:Μεταφραστές του 19ου αιώνα Κατηγορία:Ενταφιασμοί στο Κοιμητήριο Λιτσάκιβσκι
Ζουζάνα Στεφετσέκοβα
Η Ζουζάνα Στεφετσέκοβα (γενν. 15 Ιανουαρίου 1984) είναι Σλοβάκα αθλήτρια της σκοποβολής. Είναι αργυρή ολυμπιονίκης στο αγώνισμα του τράπ το 2008 και το 2012. Το 2016, γέννησε έναν γιο, τον Ναθάν, και έτσι δεν μπόρεσε να συμμετέχει στους Ολυμπιακούς Αγώνες 2016. Έχει δύο χρυσά μετάλλια σε Παγκόσμια Πρωταθλήματα Σκοποβολής στο τραπ, ενώ το μετάλλιό της το 2018 της έδωσε την πρόκριση για τους Θερινούς Ολυμπιακούς Αγώνες 2020 στο Τόκιο.
Παραπομπές
Κατηγορία:Σλοβάκες αθλήτριες της σκοποβολής
Κάμπος Πάτμου
Ο Κάμπος είναι χωριό στην Πάτμο. Διοικητικά ανήκει στον δήμο Πάτμου της Περιφερειακής Ενότητας Καλύμνου. Σύμφωνα με την απογραφή του 2011, έχει 627 κατοίκους.
Παραπομπές
Κατηγορία:Χωριά της Πάτμου
Βασιλική Όπερα του Λονδίνου
Η Βασιλική Όπερα του Λονδίνου (Royal Opera House) είναι όπερα και κέντρο παραστατικών τεχνών στο Κόβεντ Γκάρντεν του κεντρικού Λονδίνου. Το μεγάλο κτίριο αποκαλείται συχνά απλά και ως Κόβεντ Γκάρντεν, μετά από την προηγούμενη χρήση του χώρου. Το κτίριο αποτελεί έδρα της Βασιλικής Όπερας, του Βασιλικού Μπαλέτου και της Ορχήστρας της Βασιλικής Όπερας.
Εξωτερικοί σύνδεσμοι
Κατηγορία:Όπερα στο Ηνωμένο Βασίλειο
Δημήτριος Γκογκολάκης
Ο Δημήτριος Γκογκολάκης, γνωστός με το ψευδώνυμο Καπετάν Μητρούσης (Μητρούσι Σερρών, 1882 - Κάτω Καμενίκια Σερρών, 14 Ιουλίου 1907), ήταν σημαντικός Μακεδονομάχος οπλαρχηγός από το Χομονδό (Μητρούσι) Σερρών.
Βιογραφικά στοιχεία
Ο Δημήτριος Γκογκολάκης γεννήθηκε στα τέλη του 19ου αιώνα στο Χομονδό (Μητρούσι) Σερρών. Ενεργοποιήθηκε από νωρίς (κατά το 1903) στην ένοπλη πάλη κατά των Βουλγαρικών σωμάτων. Εξόντωσε αρκετούς πράκτορες του Βουλγαρικού κομιτάτου στα γύρω από το Χομονδό (Μητρούσι) χωριά, μεταξύ των οποίων τους πράκτορες του Βουλγαρικού κομιτάτου στο χωριό Χριστός, Χρήστο Συλιάνωφ και Μήτο Μηλούσεφ. Συνεργάστηκε από το 1904 με τον οπλαρχηγό Γεώργιο Γιαγκλή από την Ιερισσό. Η Βουλγαρική οργάνωση προσπάθησε να τον προσεταιριστεί αλλά αυτός αρνήθηκε. Έτσι, η ΕΜΕΟ διέταξε τη δολοφονία του, καθώς αποτελούσε εμπόδιο για τη Βουλγαρική δράση στην περιοχή. Την 1 Σεπτεμβρίου του 1906, ο κομιτατζής Τάσκα εισέβαλε με την ομάδα του στο Χομονδό (Μητρούσι) με σκοπό να τον εξοντώσει. Ο Καπετάν Μητρούσης διέφυγε, αλλά ο Τάσκα δολοφόνησε τη γυναίκα του και το μοναδικό παιδί τους. Μόλις πληροφορήθηκε ο Καπετάν Μητρούσης το τέλος της οικογένειάς του, επιτέθηκε με το σώμα του, στο Καρατζάκιοϊ (Μονοκκλησιά), όπου είχε πληροφορίες ότι κρυβόταν η τσέτα του Τάσκα. Εκεί σκότωσαν 30 κομιτατζήδες και διέφυγαν υπό το φόβο του καταφθάνοντος αποσπάσματος του Οθωμανικού στρατού. Το γεγονός αυτό προκάλεσε γενική αναταραχή σε όλη την περιφέρεια Σερρών και το Ελληνικό Προξενείο Σερρών βρέθηκε σε δύσκολη θέση. Έτσι ο Καπετάν Μητρούσης φυγαδεύτηκε στην Αθήνα στις αρχές του 1907. Εκεί γνωρίστηκε μεταξύ άλλων και με το διάδοχο Κωνσταντίνο στο σκοπευτήριο της Καλλιθέας, όπου εξασκούνταν. Μετά από δύο μήνες παραμονής στην Αθήνα, στις αρχές της άνοιξης του 1907 επέστρεψε στον κάμπο των Σερρών συγκροτώντας μικρό ένοπλο σώμα. Τον Ιούλιο του 1907 καταδίωξε το Βούλγαρο κομιτατζή Ντίνα Αραμπατζή, αλλά δεν κατάφερε να τον συλλάβει ή να τον εξοντώσει.
Το τέλος
Στις 13 Ιουλίου του ίδιου έτους πληροφορήθηκε ότι ο κομιτατζής Τάσκα κρύβονταν στη συνοικία Καμενίκια των Σερρών. Εγκαταστάθηκε με τέσσερις συντρόφους του στο σπίτι του ιερέα της Ευαγγελίστριας, δίπλα στην εκκλησία. Οι τέσσερεις σύντροφοί του ήταν οι Ιωάννης Ούρδας και ο ανηψιός του Μιχαήλ Ουζούνης (Αθανασίου), επίσης από το Χομονδό (Μητρούσι) και οι λοχίας Θεόδωρος Τουρλεντές (από τη Μεγαλόπολη) και Νικόλαος Παναγιώτου (από το Αγρίνιο). Έγιναν αντιληπτοί όμως από τον εξαρχικό Δίγκο, ο οποίος ενημέρωσε την Οθωμανική χωροφυλακή. Σε λίγο το μέρος κατακλύστηκε από όλη την Οθωμανική στρατιωτική δύναμη της φρουράς Σερρών, καθώς και από 500 ατάκτους. Ο Καπετάν Μητρούσης προσποιήθηκε ότι θα παραδοθεί με αποτέλεσμα να σκοτώσει τον Αστυνομικό Διευθυντή, ο οποίος προσπάθησε να εισέλθει για να τον παραλάβει. Ακολούθησε σφοδρή μάχη μεταξύ των 5 αντρών και της Τουρκικής δύναμης. Οι Τούρκοι έβαλαν φωτιά στα γύρω σπίτια αναγκάζοντας την ομάδα του Μητρούση να διαφύγει στην εκκλησία. Κατά την έξοδό τους συνελήφθησαν οι Νίκος Παναγιώτου και Ιωάννης Ούρδας (αργότερα εκτελέστηκαν). Ο Μητρούσης με το Μιχάλη Ουζούνη και το Θεόδωρο Τουρλεντέ κλείστηκαν στο καμπαναριό της εκκλησίας. Μετά από πεντάωρη μάχη και πολλά θύματα από την Οθωμανική πλευρά, σκοτώθηκε ο Θεόδωρος Τουρλεντές. Ο Καπετάν Μητρούσης με το Μιχάλη Ουζούνη συνέχισαν τη μάχη, ώσπου τελείωσαν οι σφαίρες. Την τελευταία σφαίρα ο Δημήτριος Γκογκολάκης την χρησιμοποίησε για να σκοτώσει τον ανηψιό του Μιχαήλ Ουζούνη και στη συνέχεια ο ίδιος αυτοκτόνησε με μαχαίρι, προκειμένου να μην συλληφθεί.
Η θυσία του καπετάν Μητρούση έγινε σύμβολο των Ελλήνων σε ολόκληρη την Ανατολική Μακεδονία. Η λαϊκή μούσα ύμνησε τον αγωνιστή με αρκετά δημοτικά τραγούδια:
Η γενέτειρά του, το Χομόνδος Σερρών μετονομάστηκε προς τιμή του, Μητρούσι, καθώς επίσης και ο Καποδιστριακός Δήμος της περιοχής ονομάστηκε Δήμος Καπετάν Μητρούση (1997 - 2011).
Μπετταντασαναπούρα
Η Μπετταντασαναπούρα (κανάντα: ಬೆಟ್ಟದಾಸಾನಪುರ) είναι χωριό στη νότια πολιτεία της Καρνάτακα στην Ινδία. Βρίσκεται στο ταλούκ του Νότιου Μπανγκαλόρ της Αστικής Περιοχής του Μπανγκαλόρ. Το όνομα προέρχεται από τρεις λέξεις των Κανάντα λέξεις: την μπέττα σημαίνει "λόφος", την ντάσα σημαίνει "υπηρέτης του θεού" και την πούρα σημαίνει "πόλη".
Στην απογραφή του 2011 το χωριό είχε πληθυσμό 1.777 κατοίκων.
MEDLINE
Βάση δεδομένων
Η βάση δεδομένων περιέχει περισσότερα από 26 εκατ. αρχεία από 5.639 επιλεγμένες δημοσιεύσεις που καλύπτουν ζητήματα βιοϊατρικής και υγείας από το 1950 έως σήμερα. Αρχικά κάλυπτε άρθρα από το 1965 και εντεύθεν, ωστόσο διευρύνθηκε και στον κύριο κατάλογο υπάρχουν διαθέσιμα άρθρα από το 1950/51. Από τις αναφορές που προστέθηκαν στην περίοδο 1995-2003 περίπου το 48% αφορά σε άρθρα που δημοσιεύτηκαν στις ΗΠΑ, περί το 88% άρθρα που δημοσιεύτηκαν στα Αγγλικά και περίπου 76% διαθέτουν αγγλικές περιλήψεις.
Την βάση δεδομένων διαχειρίζεται η Αμερικανική Εθνική Ιατρική Βιβλιοθήκη (NLM), είναι ελεύθερα διαθέσιμη στο διαδίκτυο και ερευνήσιμη μέσω του PubMed και του συστήματος Entrez. Η λειτουργία της ξεκίνησε το 1964 και ήταν η πρώτη μεγάλης κλίμακας υπηρεσία αναζήτησης διαθέσιμη στο ευρύ κοινό.
Εξωτερικοί σύνδεσμοι
Κατηγορία:Βάσεις δεδομένων
Τζέισον Τζορτζ (καλαθοσφαιριστής)
Ο Τζέισον Τζορτζ (γεννήθηκε στις 21 Μαΐου 2001) είναι Γερμανός καλαθοσφαιριστής. Είναι στην σύνθεση του συλλόγου του Γερμανικού Πρωταθλήματος Μπάγερν Μονάχου.
Σταδιοδρομία
Ο Τζορτζ έπαιξε για την TSG Σέφλινγκεν 1864 και για την ομάδα Ούρσπρινγκσουλε. Με την τελευταία, πέτυχε καταπληκτικά αποτελέσματα την περίοδο 2016/17 στο JBBL: κατά μέσο όρο είχε 25,7 πόντους, 19,4 ριμπάουντ και 4,3 ασίστ σε εννέα αποστολές. Χρησιμοποιήθηκε επίσης για το NBBL και την ανδρική ομάδα της TuS Ούρσπρινγκσουλε στο δεύτερο περιφερειακό πρωτάθλημα. Το καλοκαίρι του 2017, ο Τζορτζ πήγε στο νεανικό τμήμα της ομάδας του Γερμανικού Πρωταθλήματος, Ράτιοφαρμ Ουλμ και συμπεριλήφθηκε στην Ακαδημία Όραντζ για την 2.Bundesliga ProA, στην οποία τα ταλέντα της Ουλμ αποκτούν εμπειρία στον ανδρικό τομέα και εισάγονται στην ομάδα του Γερμανικού Πρωταθλήματος. Με την ομάδα έχασε την παραμονή στη δεύτερη κατηγορία (Bundesliga ProA) τη χρονιά 2017/18 και υποβιβάστηκε. Τον Αύγουστο του 2018 μαζί με άλλα ταλέντα από ευρωπαϊκές χώρες συμμετείχαν στο «Μπάσκετ Χωρίς Σύνορα Ευρώπης», ένα προπονητικό στρατόπεδο που διοργανώθηκε από το NBA και την παγκόσμια ένωση της FIBA, στο Βελιγράδι.
Στα τέλη Νοεμβρίου 2018, ο Τζορτζ πήγε στο τμήμα νέων της Μπάγερν Μονάχου για να παίξει στη δεύτερη και τρίτη ομάδα ανδρών καθώς και στην Ομάδα Κάτω των 19. Με την Ομάδα Κάτω των 19, έγινε πρωταθλητής Γερμανίας στα τέλη Μαΐου 2019. Στα τέλη Ιανουαρίου 2020, χρησιμοποιήθηκε για πρώτη φορά στον αγώνα του Γερμανικού Πρωταθλήματος με τη Βόννη. Κατά τη διάρκεια της περιόδου 2020/21, ο Τζέισον έπαιξε για πρώτη φορά στην Ευρωλίγκα με την AX Αρμάνι Εξτσέιντζ Μιλάνο.
Ατομικές αποδείξεις
Κατηγορία:Σελίδες με μη επιθεωρημένες μεταφράσεις Κατηγορία:Γερμανοί καλαθοσφαιριστές
Μιμίδιο
Εξωτερικοί σύνδεσμοι
Κατηγορία:Κοινωνική ανθρωπολογία
Βαγρατίδη (σύζυγος του Ιωάννη Δ΄ Μέγα Κομνηνού)
Μία από τον Οίκο των Βαγρατιδών της Γεωργίας (π. 1411/2 – πριν από το 1438) ήταν η πρώτη σύζυγος του Ιωάννη Δ΄ Μεγάλου Κομνηνού αυτοκράτορα της Τραπεζούντας. Το όνομά της είναι άγνωστο.
Αυτοκράτειρα
Το 1426 περίπου παντρεύτηκε τον Ιωάννη Δ΄ αυτοκράτορα της Τραπεζούντας, γιο του Αλεξίου Δ΄ Μεγάλου Κομνηνού και της Θεοδώρας Καντακουζηνής. Ο Ιωάννης Δ΄ είχε διαφύγει από την Τραπεζούντα μετά από ένα βίαιο επεισόδιο. Σύμφωνα με ένα απόσπασμα που θεωρείται παρεμβολή στην ιστορία του Λαόνικου Χαλκοκονδύλη, ο Ιωάννης Δ΄ είχε κατηγορήσει τη μητέρα του Θεοδώρα, ότι είχε σχέση με έναν ανώνυμο πρωτοβεστάριο, τον οποίο ο Ιωάννης Δ΄ σκότωσε και στη συνέχεια κράτησε τους γονείς του αιχμάλωτους στην ακρόπολη, μέχρι που τους ελευθέρωσε το προσωπικό του παλατιού.
Κάποια στιγμή αφού νυμφεύτηκε μία των Βαγρατιδών, ο Ιωάννης Δ΄ έφυγε από τη Γεωργία για τη Θεοδοσία (Kaffa), όπου προσπάθησε να ναυλώσει μία μεγάλη γαλέρα και το πλήρωμά της. Μέχρι το 1429 είχε βρει μία, διότι εκείνη τη χρονιά επέστρεψε στην Τραπεζούντα. Ο Αλέξιος Δ΄ ετοιμάστηκε να αντιμετωπίσει τον γιο του στο πεδίο της μάχης. Ο Ιωάννης Δ΄ δωροδόκησε μερικούς από τους ακολούθους τού πατέρα του, οι οποίοι δολοφόνησαν τον Αλέξιο Δ΄, ενώ κοιμόταν. Εκτέλεσε τους δολοφόνους τού πατέρα του, για να αρνηθεί οποιαδήποτε σχέση μαζί τους, και στη συνέχεια διαδέχθηκε τον πατέρα του, πιθανώς με αυτοκράτειρα τη Βαγρατίδη.
Η κόρη τους Θεοδώρα Μεγάλη Κομνηνή αρραβωνιάστηκε τον Ουζούν Χασάν των Ασπροπροβατάδων (Ακ Κογιουνλού) το 1457, τον οποίο παντρεύτηκε τον επόμενο χρόνο. Σύμφωνα με τον Άντονυ Μπάϋερ, αυτός ο γάμος "Τραπεζουντίας-Μουσουλμάνου εορτάστηκε όσο κανείς άλλος". Για τον γάμο αυτόν μπορούν να καθοριστούν οι όροι του, που περιλάμβαναν: προίκα ακινήτων στα χωριά Χαλανίκ και Σεσερά. η "αξία της νύφης", καθώς ο Ουζούν Χασάν θα παρείχε κάποιο είδος ενίσχυσης, για να βοηθήσει στην άμυνα της Τραπεζούντας. το δικαίωμα της Θεοδώρας να συνεχίσει να ομολογεί τη χριστιανική πίστη, να διατηρεί ιερέα και να ενεργεί ως προστάτης των Χριστιανών που υπόκειντο στον Ουζούν Χασάν. και «όπως αποδείχτηκε, το σημαντικό (και πιθανώς ασυνήθιστο) δικαίωμα της Θεοδώρας να επηρεάζει τις εξωτερικές σχέσεις των Ασπροπροβατάδων». Τον τάφο της Θεοδώρας στο Ντιγιαρμπεκίρ τον είδε ένας Ιταλός επισκέπτης το 1507. Οι δύο κόρες της βρέθηκαν στη Δαμασκό, όπου τις συνάντησε ο Κατερίνο Ζένο το 1512.
Μία αφήγηση του Κατερίνο Ζένο που χρονολογείται το 1474, ονομάζει μία άλλη κόρη, την Ευδοκία-Βαλέντσα της Τραπεζούντας. Αυτή η Valenza αναφέρεται ως σύζυγος του Nικολό Κρίσπο, κυρίου της Σύρου. Ωστόσο αναφέρεται ότι αυτή είχε μία κόρη, που παντρεύτηκε το 1429. Ο Ιωάννης Δ΄ και η Βαγρατίδη είναι απίθανο να ήταν παππούδες μίας παντρεμένης μόνο τρία χρόνια μετά τον γάμο τους. Η Βαλέντσα θεωρείται πιθανό να ήταν αδελφή του Ιωάννη Δ΄, αντί για κόρη. Ο Nικολό Κρίσπο είχε ένδεκα παιδιά. Σύμφωνα με τη δική του αλληλογραφία, ο Nικολό ήταν επίσης γαμπρός του Τζάκοπο ηγεμόνα της Λέσβου. Τα παιδιά του θα μπορούσαν να είναι από έναν από τους δύο γάμους του. Περιλάμβαναν (μεταξύ άλλων) τον Φραντσέσκο Β΄ Κρίσπο, δούκα του Αρχιπελάγους και τη Φιορέντσα Κρίσπο, μητέρα της Αικατερίνης Κορνάρο.
Το τέλος
Σύμφωνα με το Ευρωπαϊκοί Οίκοι: Γενεαλογικά δένδρα για την Ιστορία των Ευρωπαϊκών Κρατών (1978) του Ντέτλεφ Σβένικε, η Βαγρατίδη είχε αποβιώσει το 1438. Ο Ιωάννης Δ΄ νυμφεύτηκε μία άγνωστη Τουρκάλα κυρία. Το Ευρωπαϊκοί Οίκοι θεωρεί ότι αυτή η δεύτερη σύζυγος ήταν κόρη του Νταουλάτ Μπερντί. Ο Πέδρο Ταφούρ, στα ταξιδιωτικά του απομνημονεύματα καταγράφει ότι, όταν επισκέφτηκε την Τραπεζούντα το 1438, ο Ιωάννης Δ΄ είχε μία Τουρκάλα σύζυγο.
Εξωτερικοί σύνδεσμοι
Κατηγορία:Δυναστεία των Μπαγκρατιόνι
Μπούρισλεβ της Σουηδίας
Ο Μπούρισλεβ ή Μπολέσλαβ, σουηδικά: Burislev, (απεβ. το 1172/73) ήταν Σουηδός διεκδικητής του θρόνου, που ανήκε στον Οίκο των Σβέρκερ. Ενήργησε σε συνεννόηση με τον συγγενή του Κολ ενάντια στον βασιλιά Κνούτο Α' της Σουηδίας, τότε επικεφαλής του Οίκου του Έρικ. Οι δύο διεκδικητές, που ήταν αδέλφια, ετεροθαλείς αδελφοί ή θείος και ανιψιός, μπορεί ποτέ να μην είχαν ποτέ ελέγξει πιο πολύ από την επαρχία του Έστεργκετλαντ, που ήταν η βάση της δυναστείας. Ο Μπολέσλαφ πιστεύεται ότι είτε δολοφονήθηκε από τους άνδρες του βασιλιά Κνούτου Α΄, είτε ότι κατέφυγε στην Πολωνία το 1173 ή πριν.
Ιστορικό
Ωστόσο, σύμφωνα με μία μεσαιωνική γενεαλογία, ο Μπολέσλαφ, ο Koλ και ένας τρίτος αδελφός που ονομαζόταν Ούμπε ο Δυνατός ήταν στην πραγματικότητα γιοι του Ιωάννη, γιου του βασιλιά Σβερκερ Α΄. Με βάση αυτό, Σουηδοί ιστορικοί όπως ο Nιλς Άνλουντ και ο Άντολφ Συκ ισχυρίστηκαν αντ' αυτού ότι υπήρχαν δύο διαφορετικοί Μπολέσλαφ, ο θείος και ο ανιψιός. Έτσι, οι διεκδικητές είχαν πράγματι απόγονοι του Ιωάννη, ο οποίος απεβίωσε νεαρός άνδρας περί το 1152. Ένας μεσαιωνικός κατάλογος μοναστικών δωρεών δείχνει ότι κάποια Ράγκνχιλντ ήταν η μητέρα του Κολ και πιθανώς της Μπολέσλαβ, και κατά συνέπεια η σύζυγος του Ιωάννη. Είναι γνωστό ότι επέζησε αυτού και πιθανώς μεγάλωσε τα παιδιά της κατά τα ταραχώδη χρόνια, που ακολούθησαν το τέλος του Ιωάννη και του Σβέρκερ Α΄, πριν εισέλθει στο αβαείο VΒρέτα ως μοναχή.
Εμφύλιος πόλεμος
Ο Μπολέσλαφ αναφέρεται στον βασιλικό κατάλογο, που επισυνάπτεται στο Västgötalagen μαζί με τον Koλ: "Ο βασιλιάς Κνούτος Α΄ κέρδισε τη Σουηδία με το σπαθί του και σκότωσε τον βασιλιά Κολ και τον βασιλιά Μπούρισλεφ, και είχε πολλές μάχες εναντίον της Σουηδίας και ήταν νικητής σε όλες." Διαφορετικά, εμφανίζεται σε λιγότερες μεσαιωνικές πηγές από τον αδελφό του, το όνομα του οποίου εμφανίζεται σε αρκετούς καταλόγους βασιλέων. Σύμφωνα με σχολιασμούς του λόγιου του 17ου αι. Γιοχάνες Μεσένιους, ο Koλ έπεσε στη μάχη, αλλά ο Μπολέσλαφ συνέχισε τον αγώνα εναντίον του Κνούτου Α΄ με κάποια επιτυχία. Ωστόσο, όταν έμεινε απρόσεκτα στην έπαυλη στο Μπγιέλμπo, δέχτηκε επίθεση από τα στρατεύματα του Κνούτου Α΄ και σκοτώθηκε. Ακόμα μεταγενέστερες παραδόσεις λένε ότι ο Koλ, και στη συνέχεια ο Μπόλεσλαφ, σκοτώθηκαν σε μάχη στα Πεδία Αίματος (Blodåkrarna) κοντά στο Μπγιέλμπo, το 1169 Ωστόσο πιθανότατα ο αγώνας έλαβε τέλος το 1172–73, αφού ο Κνούτος Α΄ βασίλευσε για 23 χρόνια μετά τη νίκη του.